Awa awbendê Ilisuyî pê helîyayîşê vewre bena berz. Awe reyde çopê awbendî zî benê berz. Warê rayîrê verênî yê Heskîf-Gercuşî de çopan va û pêlan ra gêlîya rîzere û kanyon kerd pir. Rîyê çopan ra mîktarê oksîjenî kemîyenê. Heta ewro dezgehêkî zî seba arêdayîşê çopan xîret nêkerd. Cehdkerdişê Ciwîyayîşî yê Heskîfî ard ziwan ke ganî çopî cade bêrê arêdayene.
Temsîlkarê Cehdkerdişê Ciwîyayîşî yê Heskîfî Ridvan Ayhanî vat: “Ganî nê çopî cade bêrê arêdayene ke seba cuta gandaran tehluke yê. Tîya de tarîxêk estbi. Nika tarîx şi,çopî ameyî. Ganî cade Karê Awe yê Dewlete (DSÎ),şaredarîye û selahîyetdarî têbigêrê. Eke nê çopî xoza de bimanî neweşîyê twir bi tewirî do biqewimîyê.”
